Maurice Leblanc

Marie Émile Maurice Leblanc (nascite le 11 de novembre 1864 in Rouen, Francia, morite le 6 de novembre 1941 in Perpignan) esseva jornalista e autor francese.

 Biographia 
Nascite in Rouen in Normandia como le secunde infante de Émile e Mathilde Leblanc, Maurice Leblanc esseva educate al Lycée Pierre Corneille. Post haber studiate in plure paises ille cessava su education como jurista, se establiva in Paris e comenciava scriber belletristica. In 1901 ille publicava un roman autobiographic, "L'Enthousiasme", e in 1905 Pierre Lafitte, director del mensual "Je sais tout" le demandava scriber un novella secundo le modello de Raffles per Ernest William Hornung; le resultato esseva "Le arrestation de Arsène Lupin". Su romanes es fortemente influentiate per autores como Gustave Flaubert e Guy de Maupassant. Su obras esseva appreciate per le criticos ma non vendeva ben.

Totevia, Maurice Leblanc ganiava poco a poco grande popularitate per su historias sovente con motivos del mundo de criminales. Le plus cognoscite es su serie super "Le aventuras particular de Arsène Lupin", del quales alcunos ha essite traducite in interlingua. Lupin - un fur gentilhomine - ha devenite famose anque in films e spectaculos pro le television.

Leblanc admirava Edgar Allan Poe, e le detective Auguste Dupin de ille scriptor esseva le modello pro su Lupin. Le serie con Arsène Lupin comprehende 17 romanes, 39 novellas e cinque pecias de theatro, omnes scribite inter 1905 e 1941.

Maurice Leblanc recipeva le 17 de januario 1908 le medalio "Légion d'honneur".

 Traductiones in interlingua 
 "Arsène Lupin - le fur gentilhomine" , traducite per Italo Notarstefano, 40 paginas A5 Union Mundial pro Interlingua, 2014, 
 Facile a leger in interlingua, un serie de publicationes pro illes qui ama interlingua ma desira apprender plus in un maniera interessante e amusante. Facile a leger in interlingua se basa sur le 2.500 parolas in “Interlingua - dictionario basic” per Thomas Breinstrup e Italo Notarstefano (Union Mundial pro Interlingua, 2011, ). Omne parolas que non es in le dictionario es explicate al pede de cata pagina.

Categoria:Litteratura francese
Categoria:Litteratura in le lingua interlingua